|  |
| --- |
| PATVIRTINTA |
| Klaipėdos miesto savivaldybės |
| tarybos   |
| sprendimu Nr.   |

**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojas, kodas** | Savivaldybės administracija, 1Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Susisiekimo sistemos priežiūros ir plėtros programa** | Kodas | **06** |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti ir tiesti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano ir Klaipėdos miesto savivaldybės plėtros strateginio plano sprendiniais. *Centrinės miesto dalies gatvių tinklo modernizavimas.* Siekiant pagerinti Klaipėdos miesto senamiesčio ir centrinės dalies susisiekimo infrastruktūrą, 2018 m. planuojama rengti *Naujo tilto su pakeliamu mechanizmu per Danę statybos ir prieigų sutvarkymo* darbų techninį projektą ir atlikti poveikio aplinkai vertinimą. Numatoma lygiagrečiai spręsti Bastionų gatvės tiesimo klausimus ir racionaliai suplanuoti jungtis su Bastionų g. bei naujuoju tiltu. Tuo tikslu bus rengiami Danės g. rekonstrukcijos techniniai projektai – *ruožo nuo Atgimimo aikštės iki Laivų skersgatvio* (pabaiga 2018 m.) ir *ruožo nuo Laivų skersgatvio iki Artojų g.* (pabaiga 2019 m.), taip pat bus pradėtas rengti *Kūlių Vartų g. ir Bangų g., Tiltų g., Galinio Pylimo g., Taikos pr. sankryžos rekonstravimo* techninis projektas (pabaiga 2019 m.)2017 m. parengus *naujo įvažiuojamojo kelio tiesimo į piliavietę ir Kruizinių laivų terminalą* techninį projektą (Priešpilio g.), 2018–2019 m. bus atliekami įrengimo darbai.2019 m. yra numatyta pradėti rengti *Automobilių stovėjimo aikštelės teritorijoje Pilies g. 2A įrengimo* techninį projektą. Šioje teritorijoje stovi sporto salės pastatas, kurį ateityje, įgyvendinant teritorijų planavimo dokumentų sprendinius, ruošiamasi nugriauti (pastačius naują sporto salę šiaurinėje miesto dalyje), todėl techninis darbo projektas bus rengiamas kartu įtraukiant pastato griovimo ir aikštelės įrengimo darbus. 2020 m. bus rengiamas *Tomo ir Pylimo gatvių* rekonstravimo techninis projektas. Gatvių rekonstravimo darbai prasidės vėliau, nes 2018 m. numatoma vykdyti žemės paėmimo visuomenės poreikiams procedūras. Įvykdžius minėtas procedūras, bus rengiami paimto visuomenės poreikiams turto nugriovimo, gatvių įrengimo techniniai projektai ir atliekami darbai.2020 m. planuojama rengti *Puodžių gatvės* rekonstravimo techninį projektą. *Šiaurinės miesto dalies gatvių tinklo modernizavimas.* Tęsiami Tauralaukio gyvenamojo rajono gatvių rekonstravimo darbai. 2018 m. bus parengtas II etapo (*Klaipėdos g., Virkučių g., Slengių g., Lietaus g., Vaivorykštės g., Griaustinio g. ir Arimų g. rekonstravimo*) techninis projektas. 2018 m. planuojama užbaigti rekonstruoti šias gatves – *Akmenų, Vėjo, Smėlio ir Debesų*, ir pradėti rekonstruoti *Klaipėdos ir Virkučių gatves* (pabaiga 2019 m.). 2018 m. bus pradėti įgyvendinti *Pajūrio g.* (įvažiavimo į Klaipėdos miestą per Tauralaukio gyvenamąjį rajoną) rekonstravimo darbai.2018 m. numatoma parengti dubliuojančios gatvės nuo *Šiltnamių g. iki Klaipėdos g. su pėsčiųjų ir dviračių taku* *ir įvažomis į Liepojos g*. įrengimo techninį projektą. Taip pat numatoma atlikti eismo *juostos, skirtos iš Prano Lideikio g. pasukti į Herkaus Manto gatvę*, eismo audito tyrimą, juo vadovaujantis vėliau bus galima apsispręsti dėl rekonstrukcijos darbų poreikio. *Šiaurės ir pietų transporto koridorių gatvių tinklo modernizavimas.* 2018 m. bus atliekami *Tilžės g. nuo Šilutės pl. iki geležinkelio pervažos* rekonstravimo darbai. 2019 m. numatoma pertvarkyti *žiedinę Tilžės g., Mokyklos g. ir Šilutės pl. sankryžą* į šviesoforais reguliuojamą sankryžą. 2018 m. bus pradėtas rengti Šilutės pl. ruožo nuo Tilžės g. iki geležinkelio pervažos (iki Kauno g.) rekonstravimo techninis projektas, darbai planuojami 2020 m.2018 m. numatoma pradėti ir 2019 m. užbaigti *neeksploatuojamų požeminių perėjų Šilutės pl.* kapitalinį remontą.*Pajūrio rekreacinių teritorijų gatvių tinklo modernizavimas.* Siekiant pagerinti rekreacinių teritorijų pasiekiamumą*,* 2017 m. buvo pradėti *Pamario g.* rekonstravimo darbai– rekonstruota sankryža su Prano Lideikio g. ties Melnrage (I etapo darbai). Didelės apimties projektas yra suskirstytas į keturis etapus. 4,4 km ilgio Pamario g. bus rekonstruota nuo sankryžos prie Melnragės iki miesto ribos. II–IV etapo darbus planuojama atlikti 2018–2020 m. Įgyvendinus projektą, Pamario gatvė praplatės, bus apšviesta LED šviestuvais, įrengtos automobilių stovėjimo aikšteles. Siekiant sudaryti palankias sąlygas žvejams, 2018 m. suplanuota parengti *privažiavimo vietos (slipo) prie jūros kranto techninį* projektą ir 2019 m. jį įrengti. *Rytų ir vakarų krypties gatvių tinklo modernizavimas.* 2018 m. bus rekonstruotas *Jūrininkų prospekto* ruožas nuo Šilutės pl. iki Minijos g. Siekiant pagerinti eismo pralaidumą pietinėje miesto dalyje, 2018 m. planuojama parengti *Statybininkų pr. tęsinio nuo Šilutės pl. per LEZ teritoriją iki kelio Nr. 141 tiesimo II etapo* techninį projektą ir pradėti gatvės įrengimo darbus. Projekto įgyvendinimo pabaiga numatoma 2020 m. 2020 m. planuojama atlikti *Joniškės g.* rekonstravimo darbus (II etapas).*Bendri Klaipėdos valstybinio jūrų uosto ir miesto projektai.* *2018 m*. planuojama parengti *Švyturio gatvės rekonstravimo* (I etapo – nuo Naujosios Uosto g. iki Malūnininkų g.) projektinius pasiūlymus, 2019 m. – techninį projektą. 2018 m. bus pradėtas rengti *Baltijos pr. ir Šilutės pl. žiedinės sankryžos* rekonstravimo techninis projektas, tiek projektavimui, tiek įgyvendinimui tikimasi sulaukti paramos iš Vyriausybės. **02 uždavinys. Užtikrinti patogios viešojo transporto sistemos funkcionavimą.***Viešojo transporto paslaugų organizavimas.* Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos profesinių mokymo įstaigų moksleivių pavėžėjimo išlaidos.Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.Įgyvendinant Klaipėdos miesto savivaldybės 2013–2020 m. strateginį plėtros planą, planuojama toliau integruoti reguliaraus viešojo transporto (autobusų, maršrutinių taksi ir kitų rūšių) maršrutų ir tvarkaraščių tinklus bei bilietų sistemas. Planuojama įsigyti ir atnaujinti viešajame transporte (autobusuose ir maršrutiniuose taksi) elektroninio bilieto sistemos įrangą. Bus tęsiamas *Klaipėdos miesto viešojo transporto švieslenčių ir informacinių švieslenčių įrengimas ir atnaujinimas,* 2019 m. planuojama įrengti 6 švieslentes miesto autobusų stotelėse. 2018 m. bus atliekami paruošiamieji darbai – parinktos autobusų stotelės ir jose įrengti elektros įvadai.Siekiant sukurti bendrą lengvųjų taksi automobilių įvaizdį, 2018 m. numatyta parengti ženklinimo sprendinių projektą. Šio projekto pagrindu taksi vežėjams bus siūloma ženklinti savo lengvuosius taksi automobilius.*Keleivinio transporto stotelių su įvažomis Klaipėdos miesto gatvėse projektavimas ir įrengimas.* 2018 m. numatoma įrengti 4, o 2019 m. – 6 keleivinio transporto stoteles su įvažomis. 2018 m. bus įrengta įvaža, esanti Naujojo turgaus autobusų stotelėje.Klaipėdos miesto savivaldybė kartu su partneriu UAB „Klaipėdos autobusų parkas“ 2018–2019 m. planuoja įgyvendinti ES finansuojamą projektą „Klaipėdos miesto viešojo transporto atnaujinimas“, kurio rezultatas – į Klaipėdos gatves išriedėsiantys 17 naujų ekologišku kuru varomų autobusų.**03 uždavinys. Diegti eismo srautų reguliavimo ir saugumo priemones.***Eismo srautų reguliavimo ir saugumo priemonių įgyvendinimas.* Toliau planuojamaeksploatuoti 67 šviesoforus, kasmet atnaujinti 1800 kelio ženklų, suženklinti gatves, įrengiant dekoratyvinius (165) ir informacinius (100) kelio ženklus ir nuorodas, įrengti neregių vedimo takus prie autobusų stotelių.*Mokamo automobilių stovėjimo sistemos mieste kūrimas ir išlaikymas.* Bus vykdoma vietinės rinkliavos už automobilių stovėjimą uostamiestyje kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. Planuojama praplatinti Šiaurinio rago teritorijoje esančią automobilių stovėjimo aikštelę ir įrengti 70 stovėjimo vietų.Planuojama tęsti *Klaipėdos miesto gatvių pėsčiųjų perėjų kryptinį apšvietimą, kasmet* apšviečiant apie 19 pėsčiųjų perėjų.*Automatinės eismo priežiūros prietaisų įsigijimas ir nuoma.* Siekiant užtikrinti saugesnes eismo sąlygas miesto gatvėse, busišlaikoma automatinės eismo priežiūros prietaisų (greičio matuoklių) sistema. Šiuo metu miesto gatvėse įrengti 7 greičio matuokliai.*Naujų ekologiškų viešojo transporto ir alternatyvaus judėjimo projektų įgyvendinimas.* Dalyvavimas projekte *„Uostamiesčiai: darnaus judumo principų integravimas (PORT Cities: Integrating Sustainability, PORTIS)“*. Klaipėdos miesto savivaldybė partnerio teisėmis dalyvauja pagal ES komisijos programą *Horizon 2020* finansuojamame projekte „Uostamiesčiai: darnaus judumo principų integravimas“ kartu su kitais Europos miestais: Antverpenu (Belgija), Aberdynu (Jungtinė karalystė), Triestu (Italija), Konstanca (Rumunija) bei mokslo institucijomis. Projekto įgyvendinimo laikotarpis – 48 mėnesiai, veikloms vykdyti skirta 870,1 tūkst. Eur. Projekto įgyvendinimo metu mieste bus atlikti moksliniai tyrimai, susiję su susisiekimo organizavimu, organizuojami renginiai, įdiegtos transporto valdymo ir dalijimosi dviračiais (angl. *bike-sharing*) ir dviračių saugojimo (angl. *bike-storing*) sistemos. Projekto veiklų pabaiga 2020 m.*Dalyvavimas projekte „Naujos transporto rūšies integravimas į miesto viešojo transporto sistemą (European Local Energy Assistance, ELENA*)“. 2017 m. buvo pasirašyta sutartis dėl dalyvavimo tarptautiniame projekte pagal programą ELENA (*European Local Energy Assistance*). Tikslas – parengti Ekologiško viešojo transporto galimybių studiją su investicijų projektu. 2018 m. planuojama parengti studiją, kurios parengimo darbus 90 proc. subsidijuos programa ELENA. Studijoje bus nagrinėjamos ekologiškų elektra varomų autobusų ar tramvajaus atsiradimo mieste galimybės.*Elektromobilių įkrovimo stotelių įrengimas Klaipėdos mieste.* Klaipėdos miesto savivaldybė dalyvauja ES finansuojamame projekte, pagal kurį mieste bus įrengtos šešios elektromobilių įkrovimo prieigos. 2018 m. numatoma parengti elektromobilių įkrovimo stotelių, jų montavimo ir techninio aptarnavimo viešųjų pirkimų dokumentaciją ir atlikti darbus.*Senamiesčio grindinio atnaujinimas ir universalaus dizaino pritaikymas.* Klaipėdos miesto savivaldybė planuoja dalyvauti ES finansuojamame projekte, pagal kurį numatoma atnaujinti senamiesčio grindinius pritaikant bevarikliam transportui ir žmonėms su negalia. *Kombinuotų kelionių jungčių įrengimas (šiaurinėje miesto dalyje).* Siekiant šiaurinėje miesto dalyje plėtoti principu „Palik automobilį ir važiuok viešuoju transportu“ (angl. „*PARK&RIDE*“) veikiančią sistemą, 2018 m. bus parengtas keleivių laukimo paviljono su aikštele techninis projektas.**04 uždavinys. Atlikti kasmetinius miesto susisiekimo infrastruktūros objektų priežiūros ir įrengimo darbus.***Ištisinio asfaltbetonio dangos įrengimas miesto gatvėse ir kiemuose.* Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų; remontuoti, prižiūrėti ir atnaujinti eismo reguliavimo priemones; vykdyti tiltų ir kelio statinių priežiūrą; sutvarkyti privažiuojamąjį kelią ir aplinką prie pastato Debreceno g. 48.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2017 (faktas) | 2018 | 2019 | 2020 |
| Gatvių su asfalto danga ilgis, palyginti su bendru gatvių ilgiu proc. | Urbanistinės plėtros departamentas | 83,3 | 84 | 85 | 86 |
| Gatvių tankis km/kv. km | Urbanistinės plėtros departamentas | 3,05 | 3,05 | 3,06 | 3,07 |
| Autobusų, kurių amžius neviršija 15 metų, dalis miesto viešajame transporte proc. | Miesto ūkio departamentas | 64 | 65 | 66 | 69 |
| Gatvių, kuriomis važinėja viešasis transportas, ilgis km | Miesto ūkio departamentas | 121 | 122 | 123 | 125 |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai |

Priedas – 2018–2020 m. Klaipėdos miesto savivaldybės susisiekimo sistemos priežiūros ir plėtros programos (Nr. 06) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_